CELEX: 62010CN0280
Language: fi
Date: 2010-06-04 00:00:00
Title: Asia C-280/10: Ennakkoratkaisupyyntö, jonka Naczelny Sąd Administracyjny (Puola) on esittänyt 4.6.2010 — Kopalnia Odkrywkowa Polski Trawertyn P. Granatowicz, M. Wąsiewicz, Spółka jawna v. Dyrektor Izby Skarbowej w Poznaniu

28.8.2010   
            
            
               FI
            
            
               Euroopan unionin virallinen lehti
            
            
               C 234/23
            
         Ennakkoratkaisupyyntö, jonka Naczelny Sąd Administracyjny (Puola) on esittänyt 4.6.2010 — Kopalnia Odkrywkowa Polski Trawertyn P. Granatowicz, M. Wąsiewicz, Spółka jawna v. Dyrektor Izby Skarbowej w Poznaniu
   (Asia C-280/10)
   ()
   2010/C 234/37
   Oikeudenkäyntikieli: puola
   
      Ennakkoratkaisua pyytänyt tuomioistuin
   
   Naczelny Sąd Administracyjny
   
      Pääasian asianosaiset
   
   
      Valittaja: Kopalnia Odkrywkowa Polski Trawertyn P. Granatowicz, M. Wąsiewicz, Spółka jawna
   
      Vastaaja: Dyrektor Izby Skarbowej w Poznaniu
   
      Ennakkoratkaisukysymykset
   
   
               1)
            
            
               Onko tulevien yhtiömiesten yhteenliittymällä, jolle aiheutuu ennen yhtiön virallista rekisteröimistä kauppayhtiöksi ja rekisteröitymistä arvonlisäverovelvolliseksi investointimenoja, oikeus vähentää yhtiön rekisteröimisen ja verovelvolliseksi rekisteröitymisen jälkeen yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY (1) 9 artiklan sekä 168 ja 169 artiklan perusteella ostoihin sisältyvä vero, joka suoritettiin yhtiön verotettavaa toimintaa varten aiheutuneista investointimenoista?
            
         
               2)
            
            
               Estääkö aiheutuneista investointimenoista laadittu lasku, joka on osoitettu yhtiömiehille eikä yhtiölle, investointimenoista suoritetun ostoihin sisältyvän veron vähentämisen ensimmäisessä ennakkoratkaisukysymyksessä tarkoitetulla tavalla?
            
         
      (1)  EUVL L 347, s. 1.